Malanjen maakunta

**Malanje** on Angolan maakunta, joka sijaitsee maan pohjoisosassa. Maakuntakeskus on Malanjen kaupunki (myös muodossa *Malange*).

## Maantiede, ilmasto ja luonto
Maakunnan pinta-ala on noin 98&nbsp;302 tai 86&nbsp;500 neliökilometriä. Maakunnan väkiluku oli 986&nbsp;363 (VL2014) ja väestöennusteen mukaan voisi nousta 1&nbsp;323&nbsp;314 asukkaaseen (2024). Erään lähteen mukaan suurin osa asukkaista olisi mbunduja, mutta lisäksi on monia muita etnis-kielitieteellisiä väestöryhmiä.

Naapurimaakuntia ovat Lunda Norte ja Lunda Sul idässä, Bié etelässä, Cuanza Sul ja Cuanza Norte lännessä sekä Uíge pohjoisessa. Koillisessa Malanjella on rajaa Kongon demokraattisen tasavallan kanssa. 

Maaston on suurelta osin ylänköä, pinnankorkeus vaihtelee 500 ja 1&nbsp;500 metrin välillä. Ilmasto on pääosin kostea ja trooppinen. Maakuntakeskus Malanjen ilmastoa on luonnehdittu trooppiseksi ylänköilmastoksi. Sadekausi on elokuusta toukokuuhun. Keskimääräinen lämpötila vaihtelee 20&nbsp;°C ja 25&nbsp;°C välillä. 

Cuanzajoki (Kwanza) virtaa Malanjen maakunnan kautta. Kalandulan putoukset lukeutuvat Afrikan suurimpiin vesiputouksiin ja maakunnan päänähtävyyksiin. Muun muassa David Livingstonen kuvaamiin Pungo Andongon kalliomuodostelmiin on liittynyt erilaisia uskomuksia.

Maakunnassa sijaitsee Cangandalan kansallispuisto. Se tunnetaan muun muassa Angolan kansalliseläimen, äärimmäisen uhanalaisen jättiläismustahevosantiloopin suojelualueena.

## Talous ja liikenne
Väestön pääelinkeinot ovat karjankasvatus (erityisesti vuohien kasvatus) sekä puuvillan, maissin, hedelmien ja pähkinöiden, maniokin, sisalin ja tupakan viljely.

Maakunnan länsirajalla Cuanzajokea patoavat vuonna 2023 valmistunut Laúcan (2&nbsp;070 MW) ja vanhempi Capandan vesivoimalaitos (520 MW). Ne tuottavat huomattavan osan Angolan sähköstä.

Maaperässä on useita taloudellisesti käyttökelpoisia mineraaliesiintymiä, joissa on muun muassa fosfaatteja, timantteja, mangaania, kultaa, kuparia, rautaa, graniittia, kalkkikiveä ja uraania. Alueen teollisuus tuottaa muun muassa rakennusmateriaaleja, elintarvikkeita, juomia ja tupakkaa.

Maakuntakeskus Malanjeen johtaa pääkaupunki Luandasta Luandan rautatieksi () kutsuttu, Angolan kansallisen rataverkkoyhtiön (Instituto Nacional dos Caminhos de Ferro de Angola) rautatielinja. Sitä operoi valtionyhtiö Caminho de Ferro de Luanda (CFL). Malanjessa on maakunnallinen, kansalliseen kakkoskategoriaan kuuluva Malanjen lentoasema . 


Estrada perto das Pedras Negras de Pungo Andongo, Malanje - 2018-11-08.jpg|Maantie maiseman läpi.
Kalandula waterfalls of the Lucala-River in Malange, Angola.JPG|Kalandulan putoukset kuuluvat Afrikan suurimpiin vesiputouksiin.
Missionary travels and researches in South Africa - including a sketch of sixteen years' residence in the interior of Africa, and a journey from the Cape of Good Hope to Loanda, on the west coast, (14761415476).jpg|Pungo Adongon kallioden monoliittisia osia vuoden 1857 piirroksessa.
Capanda panorama.jpg|Capandan vesivoimalaitos.
Malange Estacao-CfL 2011-08 IMG1487.jpg| Malanjen rautatieasema vuonna 2011.
Rádio Malanje.JPG|Radioaseman talo.

## Kunnat
Malanjen maakunta oli vielä 2024 jaettu aluehallinnon toisella tasolla 14 kuntaan (municípios). Aluehallinnon kolmannen tason paikallishallintoalueita (comunas) oli 52. Oheiset kuntien väestöennusteet on tehty väestönlaskennan 2014 pohjalta. 

Maakunnan kuntajakoa muutettiin vuoden 2025 alussa muodostamalla 13 uutta kuntaa. Tämän seurauksena maakunnassa on 27 kuntaa. Samalla kuntajakoa muutettiin.

}--> || align=right |  || Cacuso, Lombe, Quizenga, Pungu a Ndongo, Soqueco
|-
| Caombo(Cahombo)  || align=right |  || Mbanji ya Ngola, Cahombo, Cambo Suinginge, Micanda
|-
| Calandula (Kalandula) || align=right |  || Calandula, Cuale, Kateco, Kangola, Kinge, Kota 
|-
| Cambundi-Catembo  || align=right |  || Talamungongo, Cambundi Catembo, Quitapa, Dumba Cambango
|-
| Cangandala  || align=right |  || Cangandala, Bembo, Culamagia, Caribo
|-
| Cuaba Nzogo(Quiwaba-N'Zogi)  || align=right |  || Kiwaba Nzoji, Mufuma
|-
| Cunda-Dia-Baze  || align=right |  || Kunda dya Baze, Milando, Lemba
|-
| Luquembo  || align=right |  || Quimbango, Capunda, Dombo wa Zanga, Luquembo, Cunga Palanga, Rimba
|-
| Malanje  || align=right |  || Malanje, Ngola Luiji, Cambaxe
|-
| Marimba  || align=right |  || Marimba, Cabombo, Tembo Aluma
|-
| Massango  || align=right |  || Massango, Quihuhu, Quinguengue
|-
| Mucari  || align=right |  || Catala, Caculama, Caxinga, Muquixe
|-
| Quela  || align=right |  || Moma, Quela, Xandele 
|-
| Quirima  || align=right |  || Sautar, Quirima
|}

Aluehallinnon neljännellä tasolla ovat (asuin)paikat (localidades), jotka  luokittiin kaupunkimaisiksi tai maaseutuun kuuluviksi. Vuonna 2014 Malanjen maakunnasta luetteloitiin 54 kaupunkimaista ja 2&nbsp;358 maaseutuun kuuluvaa asuinpaikkaa.

### Kunnat 2024-

Vuoden 2024 aluehallintouudistuksessa maakunta jaettiin paikallishallintoa varten 27 kuntaan (municípios) ja aluehallinnon kolmannella tasolla edelleen 38 kunnanosaan (comunas). Uudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien lukumäärä kasvoi. Aiempien useiden kuntien pinta-ala ja asukasluku supistui merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 

## Lähteet

## Aiheesta muualla